José Ángel Gayol

José Ángel García Fernández , más conocíu col nomatu de José Ángel Gayol, ye un poeta, ensayista, narrador y críticu lliterariu en llingua asturiana y castellana. Artículos y reseñes de so apaecen en medios de comunicación como les revistes Atlántica XII, Clarín, Reloj de Arena, Paralelo Sur, Formientu, esTandoriu o'l diariu La Nueva España, ente otros.

En 2010 gana'l premiu Asturies Xoven de Testos Teatrales cola obra Ensin noticies del fin del mundu. En 2011 consigue'l premiu “Elvira Castañón” pol llibru Los poemes del oriental, y el premiu Fernán Coronas col poemariu Los suaños y los díes. En 2012 gana'l Premiu Xuan María Acebal de poesía con El llibru de les coses misterioses, confirmándose como “ún de los poetes n'asturianu más destacaos de la so xeneración”. En 2015 ganaría'l Fuertes Acevedo d'ensayu con "Vértigu. L'atracción del abismu na sociedá contemporánea", premiu que volvería a ganar con El silenciu invisibleLes novedaes editoriales de la seronda  refuelgu.com Consultao'l 02.11.2020. Nel añu 2018 alzaríase col premiu del II concursu de rellatos curtios "Xosé Caveda y Nava"José Ángel Gayol gana'l II Premiu de rellatos Xosé Caveda y Nava  formientu.com Consultao'l 06.12.2018 col so trabayu Tolo que sé sobre toles coses y en 2020 sería'l ganador del Concursu de Cuentos pola Oficialidá del Asturianu del conceyu Bimenes col so cuentu Dalgunes posibilidaes de la domótica. En 2021 gana'l premiu Xosefa Xovellanos con La cafiante muerte de Nicolai Bostov.https://asturnews.com/la-cafiante-muerte-de-nicolai-bostov-de-jose-angel-gayol-presentase-na-biblioteca-dasturies/

Tamién tien publicao otres obres n'estremaos xéneros: poesía, narrativa infantil, novela (Argonautes) o rellatos, qu'apaecieron en revistes o merecedores de dalgún premiu

 Obres asoleyaesJosé Ángel Gayol presenta «En primer persona» en Xixón  formientu.com Consultao'l 05.02.2020 
 Argonautes (2007) Narrativa.
 Ensin noticies del fin del mundu (2011) Teatru.
 Los poemes del oriental (2013) Poesía.
 El Llibru de les coses misteriores (2013) Poesía.
 Los suaños y los díes (2014) Poesía.
 Una selmana y otros díes (2015) Poesía.
 Vértigu (2016) Ensayu.
 Exercicios d'asturianu (2016) Ensayu.
 En primer persona (2019) Ensayu.
 El silenciu invisible (2020) Ensayu.
 Los cuerpos celestes (2021) Narrativa.José Ángel Gayol presenta esti vienres en Mieres «Los cuerpos celestes»  formientu.com Consultao'l 18.11.2021
 La xeometría secreta del azar (2021) Narrativa.
 Les mudances del tiempu (2022) Ensayu.
 La cafiante muerte de Nicolai Bostov (2022) Narrativa.

 Referencies 

 Enllaces esternos 

Categoría:Escritores en castellanu
Categoría:Escritores n'asturianu
Categoría:Escritores d'Asturies
Categoría:Persones de Mieres
Categoría:Alumnáu de la Universidá d'Uviéu